**ANUNŢ PUBLIC**

Agenţia pentru Protecţia Mediului Hunedoara anunţă publicul interesat asupra luării deciziei de emitere a autorizaţiei integrate de mediu pentru HEIDELBERCEMENT ROMÂNIA SA – FABRICA DE CIMENT CHIȘCĂDAGA.

Activitatea desfășurată de operator se încadrează în conformitate cu Anexa nr. 1 la Legea 278/2013 privind emisiile industriale la punctele:

**3.1. a) “Producerea clincherului de ciment în cuptoare rotative cu o capacitate de producţie de peste 500 t/zi sau în alte cuptoare cu o capacitate de producție de peste 50 de tone pe zi”;**

**5.2. "Eliminarea sau valorificarea deşeurilor în instalaţii de incinerare a deşeurilor sau în instalaţii de coincinerare a deşeurilor:**

**a) în cazul deşeurilor nepericuloase, cu o capacitate de peste 3 tone pe oră;**

 **b) în cazul deşeurilor periculoase, cu o capacitate de peste 10 tone pe zi; "**

Fabrica de ciment Chișcădaga este amplasată pe teritoriul administrativ al comunei Şoimuş, în satul Chişcădaga str. Principală nr. 1. Decizia, proiectul autorizaţiei integrate de mediu şi documentaţia care a stat la baza emiterii acestor acte vor putea fi consultate la sediul APM Hunedoara Deva, str. Aurel Vlaicu nr. 25, jud. Hunedoara de luni până joi între orele 9°° – 16°° şi vineri între orele 9°°-14°°.

Decizia şi proiectul autorizaţiei integrate de mediu pot fi consultate şi pe site-ul APM Hunedoara, la adresa [**http://www.anpm.ro**](http://www.anpm.ro)**,** domeniul Reglementări/Autorizaţia integrată de mediu/Drafturi autorizații integrate.

Observaţiile/comentariile publicului interesat se primesc la sediul APM Hunedoara în termen de 30 de zile de la data publicării prezentului anunţ.